ฟ้า ไล่ฟ้องดะ ฐิติราช ตร.ยันทนาย (คลิป)
คดีแฉคลิปฉาว แกล้งให้รับโทษ ส่งฟ้องเจ๊บ้าบิ่น ค้าหวยเกินราคา,ฟ้า ควงทนายฟ้องศาลดำเนิน คดี ผบช.ก.-ผบก.ป.-ผบก.ปอท. ตำรวจชุดทำคดีคลิปเปลือยอก และ ทนายอัจฉริยะ รวม 18 คน ข้อหากลั่นแกล้งให้รับโทษทางอาญา และข้อหา 157 คำฟ้องอ้างเป็นคลิปเก่าแต่ลบไปนานแล้ว กล่าวหา ทนายอัจฉริยะ ไปกู้ไฟล์มาเผยแพร่ใหม่จนถูกตำรวจดำเนินคดี ส่วนตำรวจ สภ.เมืองกาญจนบุรี นำสำนวนคดี เจ๊บ้าบิ่น ขายลอตเตอรี่เกินราคาพร้อมผู้ต้องหาส่งอัยการจังหวัดแล้ว ทนายโวยสำนวนระบุว่า ขายลอตเตอรี่ให้ ร.ต.ท.จรูญราคา 700 บาท แต่ยืนยันขายให้ครูปรีชาคนเดียว ขณะที่ ผบก.ปปป. เผย อดีตผู้การจังหวัดกาญจนบุรีดอดเข้าพบพนักงานสอบสวนตั้งแต่เย็นวันที่ 23 มี.ค.แล้ว นำพยานมาให้สอบปากคำเพียง 3 ปากจากที่แจ้งไว้ 10 ปาก ขีดเส้นตายถึงสิ้นเดือน มี.ค.นี้ ถ้าผู้ต้องหาทั้งหมดไม่ส่งคำให้การเพิ่มเติมจะส่งสำนวนให้ ป.ป.ช.ทันที,กรณีอ้างสิทธิ์เป็นเจ้าของลอตเตอรี่รางวัลที่ 1 จำนวน 5 ใบ มูลค่า 30 ล้านบาท ระหว่าง ร.ต.ท.จรูญ วิมูล อดีตข้าราชการตำรวจ และนายปรีชา ใคร่ครวญ ครูโรงเรียนเทพมงคลรังษี จ.กาญจนบุรี เบื้องต้นจากการตรวจสอบของตำรวจ บช.ภ.7 เชื่อว่าลอตเตอรี่เป็นของนายปรีชา เตรียมเรียก ร.ต.ท.จรูญมารับทราบข้อหายักยอกทรัพย์และรับของโจร จึงเข้าร้องขอความเป็นธรรมกับ พล.ต.ท.ฐิติราช หนองหารพิทักษ์ ผบช.ก.ประกอบกับกระแสสังคมกังขาการทำงานของตำรวจ บช.ภ.7 พล.ต.อ.จักรทิพย์ ชัยจินดา ผบ.ตร.จึงมีคำสั่งให้โอนคดีมาให้กองบังคับการปราบปราม (บก.ป.) หลังรวบรวมพยานหลักฐานออกหมายจับครูปรีชา นางรัตนาพร สุภาทิพย์ หรือเจ๊บ้าบิ่น และ น.ส.พัชริดา พรมตา หรือเจ๊พัชมาดำเนินคดีแล้ว ต่อมาส่งหลักฐานให้ตำรวจ บก.ปปป.ดำเนินคดี พล.ต.ต.สุทธิ พวงพิกุล ผบก.ภ.จ.กาญจนบุรี ความผิดมาตรา 157 นอกจากนี้ยังออกหมายเรียกนายฐนุกร หรือแผน เหลืองใหม่เอี่ยม ที่อ้างว่าเห็น ร.ต.ท.จรูญเก็บลอตเตอรี่ได้มาดำเนินคดีตามที่เสนอข่าวไปแล้วนั้น,ความคืบหน้าจาก บก.ปปป.เมื่อเวลา 10.00 น. วันที่ 26 มี.ค. พล.ต.ต.กมล เหรียญราชา ผบก.ปปป.เผยว่า ในส่วนของ พล.ต.ต.สุทธิ พวงพิกุล อดีต ผบก.ภ.จ.กาญจนบุรี เดินทางเข้าพบพนักงานสอบสวน บก.ปปป.แล้วเมื่อช่วงเย็นวันที่ 23 มี.ค.ที่ผ่านมา นำหลักฐานเกี่ยวกับคดีที่ถูกกล่าวหาว่า ปฏิบัติหน้าที่มิชอบกรณีหวย 30 ล้านมายื่นเพิ่มเติมให้พนักงานสอบสวน ก่อนหน้านี้แจ้งว่าจะนำพยานมาให้สอบ 10 ปาก ก่อนนำพยานมาให้สอบเพียง 3 ปาก ส่วนที่เหลือยังไม่มา ขณะที่นายปรีชา ใคร่ครวญ นางรัตนาพร สุภาทิพย์ หรือเจ๊บ้าบิ่น และ น.ส.พัชริดา พรมตา หรือเจ๊พัช ผู้ต้องหาในคดีสนับสนุนให้พนักงานประพฤติผิด หลังจากเดินทางมารับทราบข้อกล่าวหาที่ บก.ปปป.แล้ว ถึงขณะนี้ยังไม่ยื่นเอกสารหลักฐานเป็นคำให้การเพิ่มเติมมาให้พนักงานสอบสวน บก.ปปป.จะรอจนถึงสิ้นเดือนนี้ หากผู้ต้องหายังไม่ยื่นเพิ่มเติมเข้ามาพนักงานสอบสวนจะสรุปสำนวนส่งคณะกรรมการป้องกันและปราบปรามการทุจริตแห่งชาติ (ป.ป.ช.) สิ้นเดือน มี.ค.นี้,ที่ศาลอาญาคดีทุจริตและประพฤติมิชอบกลาง วันเดียวกัน น.ส.กนกพรรณ หรือฟ้า หมวกไสว คนสนิทนายปรีชา ใคร่ครวญ เดินทางมายื่นฟ้อง พล.ต.ท.ฐิติราช หนองหารพิทักษ์ ผบช.ก. พล.ต.ต.ไมตรี ฉิมเฉิด ผบก.ป. พล.ต.ต.วรวัฒน์ วัฒน์นครบัญชา ผบก.ปอท. ตำรวจ บก.ป. ชุดสืบสวนสอบสวน บก.ปอท. และนายอัจฉริยะ เรืองรัตนพงศ์ ประธานชมรมเหยื่ออาชญากรรม เป็นจำเลยที่ 1-18 ความผิดฐานเป็นเจ้าพนักงานร่วมกันปฏิบัติหน้าที่โดยมิชอบฯ ทำให้ผู้หนึ่งผู้ใดได้รับความเสียหายตาม ป.อาญามาตรา 157 และฐานความผิดต่อตำแหน่งหน้าที่ในการยุติธรรม ใช้อำนาจหน้าที่ในตำแหน่งโดยมิชอบฯ เพื่อแกล้งให้บุคคลรับโทษ หรือหนักขึ้น ที่เป็นบทโทษหนักสุดจำคุก 1-20 ปี มาตรา 200 ว.2 เป็นเจ้าพนักงานมีหน้าที่ทำเอกสารร่วมกันและรับรองหลักฐานอันเป็นเท็จฯมาตรา 161 162 164 และร่วมกันหน่วงเหนี่ยวกักขังผู้อื่นให้ปราศจากเสรีภาพตามมาตรา 310 ร่วมกันแจ้งข้อความอันเป็นเท็จเกี่ยวกับความผิดอาญาฯเพื่อจะกลั่นแกล้งบุคคลอื่นตามมาตรา 172 174 179 และร่วมสนับสนุนเจ้าพนักงานปฏิบัติหน้าที่โดยมิชอบ,กรณีเมื่อวันที่ 15 มี.ค.61 นายอัจฉริยะจำเลยที่ 18 ไปแจ้งความต่อจำเลยอื่นในคดีนี้ ซึ่งเป็นตำรวจกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) ที่มีอำนาจสอบสวนให้ดำเนินคดีกับ น.ส.กนกพรรณ โจทก์ ตาม พ.ร.บ.ว่าด้วยการกระผิดเกี่ยวกับคอมพิวเตอร์ พ.ศ.2560 มาตรา 14 (4) (5) กล่าวหาว่า พบคลิปวีดิโอในยูทูบชื่อ ตัวตนของฟ้า กนกพรรณ หมวกไสว เผยแพร่ภาพการโชว์หน้าอกของบุคคลไม่ทราบชื่อ กระทั่งโจทก์ถูกออกหมายจับ ทั้งที่ข้อมูลนั้นเป็นข้อมูลส่วนตัวที่โจทก์ลบไปนานแล้ว แต่จำเลยที่ 18 เป็นผู้กู้ข้อมูลขึ้นมาใหม่เพื่อดำเนินคดีกับโจทก์ ดังนั้นจำเลยอื่นซึ่งเป็นเจ้าหน้าที่ตำรวจจึงไม่มีอำนาจที่จะจับกุมตัวโจทก์ในลักษณะกักขังหน่วงเหนี่ยวด้วยการสอบสวนกว่า 11 ชั่วโมงทำให้โจทก์ เสียหาย คดีนี้ศาลรับสำนวนไว้เป็น คดี อท.73/2561 ศาลจะตรวจดูคำฟ้องและนัดมาฟังคำสั่งวันที่ 10 เม.ย. ว่า จะรับคดีไว้ไต่สวนมูลฟ้องโจทก์หรือไม่,น.ส.กนกพรรณ หรือฟ้า หมวกไสว กล่าวว่า มูลเหตุการฟ้องครั้งนี้มาจากตอนที่ถูกคุมตัวไปดำเนินคดีความผิดตาม พ.ร.บ.คอมพิวเตอร์ฯ แต่กลับถูกพนักงานสอบสวนนำตัวไปสอบสวนเรื่องหวย 30 ล้านบาท และให้เซ็นชื่อเป็นพยานด้วย กระบวนการตรงนี้ไม่ถูกต้อง เรื่องนำเข้าสู่ระบบคอมพิวเตอร์ไม่ใช่ตนแน่นอน ตนถูกใส่ร้าย กำลังจะไปแจ้งความดำเนินคดีแต่กลับถูกดำเนินคดีก่อน คลิปดังกล่าวมีมานานมากแล้ว เมื่อผู้สื่อข่าวพยายามถามว่า คลิปดังกล่าว น.ส.กนกพรรณเป็นผู้บันทึกหรือไลฟ์เองหรือไม่ น.ส.กนกพรรณไม่ตอบ ก่อนจะเดินทางกลับทันที,ที่จังหวัดกาญจนบุรีวันเดียวกัน พ.ต.ต.ชัยวัชริศ สิงห์สังข์ สว. (สอบสวน) สภ.เมืองกาญจนบุรี ส่งสำนวนคดีนายษิทรา หรือทนายตั้ม เบี้ยบังเกิด กล่าวหา น.ส.รัตนาพร สุภาทิพย์ หรือเจ๊บ้าบิ่น ขายสลากกินแบ่งรัฐบาลเกินราคาให้พนักงานอัยการจังหวัดกาญจนบุรี นัดหมายให้ น.ส.รัตนาพรเดินทางไปพบที่อัยการจังหวัดฯ โดยมีนายสุชพงศ์ บุญเสริม ทนายความ เดินทางมาพบพนักงานอัยการตามนัดด้วย หลังรับสำนวนการสอบสวน อัยการนัดให้มารับฟังการสั่งคดีวันที่ 29 มี.ค. เวลา 10.00 น.,นายสุชพงศ์ บุญเสริม ทนายความเผยว่า พาเจ๊บ้าบิ่นมาให้พนักงานอัยการคดีขายลอตเตอรี่เกินราคาให้กับ ร.ต.ท.จรูญ วิมูล เมื่อวันที่ 31 ต.ค.60 นับเป็นคดีที่ 3 ที่เจ๊บ้าบิ่นถูกกล่าวหาและดำเนินคดี หลังจากไปเป็นพยานคดีหวย 30 ล้าน ที่เข้ามาเป็นทนายให้เจ๊บ้าบิ่นส่วนหนึ่งเพราะสงสารว่าการที่แม่ค้ามาเป็นพยานให้ครูปรีชา แต่กลับมาเป็นผู้ต้องหา สิ่งที่แปลกคือ เจ๊บ้าบิ่นไม่ได้ขายหวยให้กับลุงจรูญ แต่เอกสารบันทึกแจ้งข้อกล่าวหาที่มาให้เซ็นลักษณะเหมือนกับว่าเจ๊บ้าบิ่นขายหวยให้กับลุงจรูญในราคา 700 บาท หากเจ๊บ้าบิ่นไม่ได้อ่านและเซ็นลงไปจะกลายเป็นว่าขายหวยให้กับ ร.ต.ท.จรูญจริงๆ ส่วนพยานที่เกิดขึ้นมาเขาไม่รู้,ส่วนเจ๊บ้าบิ่นกล่าวว่า ตอนนี้สบายใจขึ้นมากเพราะมีทนายความ และยังยืนยันว่าเป็นคนขายลอตเตอรี่ให้กับครูปรีชา วันที่ยื่นลอตเตอรี่ให้ครูปรีชา 4 ชุด มีเลข 533726 อยู่ในชุดนั้นด้วย ส่วนที่ตำรวจบอกว่ามีพยาน 40 คนให้ปากคำตนไม่ได้รู้เรื่อง เพราะว่าการสอบสวนเป็นการทำงานของตำรวจ
ฟ้า ควงทนายฟ้องศาลดำเนิน คดี ผบช.ก.-ผบก.ป.-ผบก.ปอท. ตำรวจชุดทำคดีคลิปเปลือยอก และ ทนายอัจฉริยะ รวม 18 คน ข้อหากลั่นแกล้งให้รับโทษทางอาญา และข้อหา 157 คำฟ้องอ้างเป็นคลิปเก่าแต่ลบไปนานแล้ว
ข่าวหน้า 1,หวย 30 ล้าน,ฟ้า กนกพรรณ หมวกไสว,ฐิติราช หนองหารพิทักษ์,ไมตรี ฉิมเฉิด,ข่าวทั่วไป